Covid-19-statistieke: Positiwiteitskoers styg weer(Argieffoto: Unsplash) Nog 13 921 nuwe gevalle van Covid-19 is in Suid-Afrika bevestig, wat die algehele syfer op 2 582 427 te staan bring. Die styging verteenwoordig ŉ positiwiteitskoers van 23%. Daar is tans 150 542 aktiewe gevalle van die virus en 2 355 254 mense het reeds van die siekte herstel, sê die Nasionale Instituut vir Oordraagbare Siektes (Nios). Nog 384 sterftes is bevestig wat die sterftesyfer weens die pandemie op 76 631 te staan bring. Altesame 60 538 toetse is sedert die vorige verslag gedoen en meer as 15,4 toetse in die geheel is reeds vir Covid-19 gedoen. Die meeste nuwe gevalle is in die Wes-Kaap (28%), gevolg deur KwaZulu-Natal (24%), Gauteng (15%), die Oos-Kaap (8%), die Vrystaat en Mpumalanga (6% elk), Noordwes (5%), die Noord-Kaap (4%) en Limpopo (3%). Nuwe gevalle per provinsie: Die getal nuwe gevalle (13 921) is laer as ŉ dag tevore (14 271), maar steeds hoër as die gemiddelde getal nuwe gevalle oor die voorafgaande sewe dae (10 207). Die sewedaggemiddeld het ook toegeneem. Nog 594 mense is in hospitale vir behandeling vir Covid-19 opgeneem en in hierdie stadium word 14 587 mense in hospitale landwyd vir die virus behandel. Altesame 140 552 mense is Vrydag teen Covid-19 ingeënt en die algehele syfer staan nou op meer as 9,3 miljoen. Entstowwe per provinsie: